Prisma (kirjaintyyppi)

Prisma on Rudolf Kochin suunnittelema kirjaintyyppi. Klingsporin kirjasinvalimo julkaisi sen vuonna 1931. Prisma on näyttävä ja erikoislaatuinen kirjaintyyppi, joka sopii parhaiten otsikko- ja mainoskäyttöön. Sen kirjaimet muodostuvat neljästä yhdensuuntaisesta viivasta. Kochin Prisma oli aikaansa edellä, sillä samankaltaiset kirjaintyypit tulivat muotiin vasta 1960-luvulla op-taiteen myötä.Itkonen 2015, s. 83 

RMU Typedesign julkaisi vuonna 2011 Ralph Ungerin suunnitteleman laajennetun digitaalisen version Prismasta nimellä Prisma Pro. Siinä on kaksi leikkausta, Regular ja Shadow, ja fonttiin kuuluvat lisäksi kyrilliset ja kreikkalaiset kirjaimet.

 Lähteet 
Itkonen, Markus: Kirjaintyypit ja tyyli. RPS-yhtiöt 2015. 

 Viitteet 

Luokka:Kirjaintyypit